
ประกาศสภาเทศบาลตำบลบ้านนา
เรื่อง   รายงานการประชุมสภาเทศบาลตำบลบ้านนา  
สมัยสามัญ  สมัยที่ ๒ ประจำปี  25๖2
……………………………………………
ตามระเบียบกระทรวงมหาดไทยว่าด้วย   ข้อบังคับการประชุมสภาท้องถิ่น พ.ศ.  2547  หมวด  2  การประชุม  ข้อ  21 วรรคสอง เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย  ณ  สำนักงานองค์กรปกครองส่วนท้องถิ่น  และข้อ 33  วรรคสี่   ให้เลขานุการสภาท้องถิ่นปิดประกาศรายงานการประชุมที่สภาท้องถิ่นมีมติรับรองแล้วในที่เปิดเผย  ณ สำนักงานองค์กรปกครองส่วนท้องถิ่น  เพื่อให้ประชาชนทั่วไปทราบ นั้น

		ดังนั้นจึงปิดประกาศรายงานการประชุมสภาเทศบาลตำบลบ้านนา สมัยสามัญ สมัยที่ ๒   ประจำปี พ.ศ. 25๖2  เมื่อวันที่  ๒๗ มิถุนายน พ.ศ. 25๖2 ซึ่งสภาเทศบาลตำบลบ้านนามีมติรับรองแล้วเมื่อวันที่ ๒3 สิงหาคม พ.ศ. 25๖2  รายละเอียดปรากฏตามสำเนารายงานการประชุมแนบท้ายประกาศนี้
		จึงประกาศให้ทราบโดยทั่วกัน
ประกาศ  ณ   วันที่  ๒๗  เดือน สิงหาคม พ.ศ. 25๖2


จำรูญ ผอมดำ
(นายจำรูญ ผอมดำ)
ประธานสภาเทศบาลตำบลบ้านนา













                                                                                                                                                                                                                                                                                                                   (สำเนา)
รายงานการประชุมสภาเทศบาลตำบลบ้านนา
สมัยสามัญ สมัยที่ ๒ ประจำปี พ.ศ. ๒๕๖๒
เมื่อวันพฤหัสบดีที่ ๒๗ มิถุนายน ๒๕๖๒
ณ ห้องประชุมสภาเทศบาลตำบลบ้านนา
รายชื่อผู้เข้าประชุม

	ลำดับที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายจำรูญ     ผอมดำ
	ประธานสภาเทศบาล

	๒
	นายปรีชา   นิ่มดำ
	รองประธานสภาเทศบาล

	นายปลอด   ทองคง   

	๔

	๕

	6
	นายประทีป  อินทรโม

	7

	นายอุทิศ     สุตะนุกะมัง
	

	9
	นายจำนงค์   อนุศิริ
	สมาชิกสภาเทศบาล เขต๒
	จำนงค์   อนุศิริ
	

	10
	นายบุญน้อย  เกื้อวงค์
	สมาชิกสภาเทศบาล เขต๒
	บุญน้อย  เกื้อวงค์
	

	11
	นางนิภาพร ชูวงษ์

รายชื่อผู้เข้าร่วมประชุม

เริ่มประชุมเวลา	๑๓.๓๐ น.
	บัดนี้ ถึงกำหนดเวลานัดประชุมแล้ว เลานุการสภาได้ตรวจสอบรายชื่อสมาชิกสภาเทศบาลตำบลบ้านนา ผู้มาประชุมที่ได้ลงชื่อไว้ ปรากฏว่าครบองค์ประชุม จึงเชิญประธานสภา ดำเนินการประชุมตามระเบียบวาระดังนี้		 
							
ระเบียบวาระที่ ๑	เรื่องที่ประธานแจ้งให้ที่ประชุมทราบ
ประธาน			   เรียน ท่านสมาชิกผู้ทรงเกียรติและหัวหน้าส่วนราชการเทศบาลตำบลบ้านนาครับ 
1.1 วันนี้มีสมาชิกลาการประชุมจำนวน 1 ท่าน คือนายคม วิรัตน์ครับ                                

	1.2 แผนพัฒนาท้องถิ่น (พ.ศ.2561-2564) เพิ่มเติมและเปลี่ยนแปลง ฉบับที่ 5 เทศบาลตำบลบ้านนา อำเภอศรีนครินทร์ จังหวัดพัทลุง  ตามที่ผู้บริหารได้จัดทำเป็นรูปเล่มส่งมายังประธานสภาแล้วนั้น และประธานสภาก็ได้จัดส่งเอกสารไปยังสมาชิกล่วงหน้าก่อนวันประชุมสภาท่านสมาชิกได้อ่านลงไปในรายละเอียดของ แผนพัฒนาท้องถิ่น  (พ.ศ.2561-2564) เพิ่มเติมและเปลี่ยนแปลง ฉบับที่ 5 เทศบาลตำบลบ้านนา  อำเภอศรีนครินทร์ จังหวัดพัทลุง แล้วนะครับ            
มติที่ประชุม	ที่ประชุมรับทราบ
			
ระเบียบวาระที่ ๒	เรื่องรับรองรายงานการประชุม
-เรื่องรับรองรายงานการประชุมสภาเทศบาลตำบลบ้านนา สมัยสามัญ สมัยแรก ประจำปี พ.ศ. ๒๕๖๒ เมื่อวันพฤหัสบดีที่ ๒๗ กุมภาพันธ์ พ.ศ. ๒๕๖๒   
ประธาน	เชิญเลขานุการสภา	  

เลขานุการสภา	ตามที่สภาเทศบาลตำบลบ้านนาได้ประชุมสภาเทศบาลตำบลบ้านนา สมัยสามัญ สมัยแรก ประจำปี พ.ศ. ๒๕๖๒ เมื่อวันพฤหัสบดีที่ ๒๗ กุมภาพันธ์ พ.ศ. ๒๕๖๒   ณ ห้องประชุมสภาเทศบาลตำบลบ้านนานั้น บัดนี้ ฝ่ายเลขานุการสภาเทศบาลตำบลบ้านนา ได้จัดทำรายงานการประชุมเสร็จเรียบร้อยแล้ว จึงนำเสนอที่ประชุมเพื่อพิจารณาและ รับรองรายงานการประชุม(ข้อ ๓๓)

ประธาน	 สมาชิกสภาเทศบาลท่านใดประสงค์จะแก้ไขเพิ่มเติมในรายงานการประชุม ขอเชิญครับ

เลขานุการสภา	-ไม่มี-

ประธาน	เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมครับ สมาชิกสภาฯ ท่านใดมีมติรับรองรายงานการประชุมครั้งที่แล้ว โปรดยกมือครับ

เลขานุการสภา	รับรอง	 8	เสียง
	ไม่รับรอง	   -	เสียง
	งดออกเสียง	   ๑	เสียง
ระเบียบวาระที่ ๓	เรื่องที่เสนอใหม่
ประธาน		ญัตติพิจารณารับมอบภารกิจโครงการพัฒนาแหล่งน้ำบาดาลเพื่อแก้ไขปัญหาการขาดแคลนน้ำอุปโภค-บริโภค ประจำปีงบประมาณ ๒๕๖๑ 
ขอเชิญท่านนายกฯ ได้ชี้แจงถึงหลักการและเหตุผลของญัตติที่เสนอขอเชิญครับ
นายกเทศมนตรี		หลักการด้วย กรมทรัพยากรน้ำบาดาล กระทรวงทรัพยากรธรรมชาติและสิ่งแวดล้อม โดยสำนักทรัพยากรน้ำบาดาลเขต ๑๒ (สงขลา) ได้เจาะบ่อน้ำบาดาลพร้อมทั้งทำการติดตั้งเครื่องสูบน้ำไฟฟ้า ตามโครงการพัฒนาแหล่งน้ำบาดาลเพื่อแก้ไขปัญหาการขาดแคลนน้ำอุปโภค-บริโภค ประจำปีงบประมาณ ๒๕๖๑ และแจ้งส่งมอบบ่อน้ำบาดาลพร้อมเครื่องสูบน้ำไฟฟ้าแบบจุ่มใต้น้ำดังกล่าวให้กับเทศบาลตำบลบ้านนา งบประมาณ ๒๔๐,๐๐๐.- บาท (-สองแสนสี่หมื่นบาทถ้วน-) รายละเอียด ดังนี้
 			๑. บ่อน้ำบาดาล ขนาด ๑๕๐ มิลลิเมตร  			    จำนวน ๑ บ่อ
            		๒. เครื่องสูบน้ำไฟฟ้าแบบจุ่มใต้น้ำ ขนาด ๑ แรงม้า พร้อมอุปกรณ์ จำนวน ๑ ชุด
               		๓. ตู้ควบคุม (CONTROL BOX) ของเครื่องสูบ 		   จำนวน ๑ ชุด        
เหตุผลอาศัยอำนาจ  ในบทเฉพาะกาล มาตรา ๑๒๒  ตามพระราชบัญญัติ จัดซื้อจัดจ้างและบริหารพัสดุภาครัฐ พ.ศ.๒๕๖๐ (เนื่องจากไม่ได้กล่าวถึงการบริจาคไว้)  จึงขอปฏิบัติตามระเบียบกระทรวงมหาดไทย ว่าด้วยการพัสดุของหน่วยการบริหารราชการ ส่วนท้องถิ่น พ.ศ.๒๕๓๕ และแก้ไขเพิ่มเติมถึง ฉบับที่ ๙ พ.ศ. ๒๕๕๓ หมวดที่ ๒ การจัดหา ส่วนที่ ๑ บททั่วไป ข้อ ๙ ในกรณีที่มีผู้อุทิศพัสดุให้เป็นกรรมสิทธิ์แก่หน่วยบริหารราชการส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไข หรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นนั้นเพื่อพิจารณาเห็นชอบต่อไป
ประธาน		สมาชิกท่านใด จะอภิปรายขอเชิญครับ
นายประทีป อินทรโม	 เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       	เทศบาลตำบลบ้านนาครับ	
		กระผมอยากทราบรายละเอียด ที่ตั้ง พิกัด สถานที่ตั้งครับ
ประธาน	ขอเชิญนายกครับ
นายกเทศมนตรี	ที่ตั้ง หน้าถ้ำสุมโน พิกัด ๔๗ N E ๕๙๖๒๓๒	 N ๘๓๗๗๘๐ หมู่ที่ ๑ บ้านนาวง ตำบลบ้านนา อำเภอศรีนครินทร์ จังหวัดพัทลุง ครับ
ประธาน		สมาชิกท่านใด จะอภิปรายขอเชิญครับ ไม่มีนะครับ สมาชิกท่านใดเห็นชอบรับมอบภารกิจโครงการพัฒนาแหล่งน้ำบาดาลเพื่อแก้ไขปัญหาการขาดแคลนน้ำอุปโภค-บริโภค ประจำปีงบประมาณ ๒๕๖๑ โปรดยกมือครับ
เลขานุการสภา		เห็นชอบ		๘	เสียง
ไม่เห็นชอบ	-	เสียง
งดออกเสียง	1	เสียง
มติที่ประชุม		มติที่ประชุมเห็นชอบ
ประธาน	ญัตติพิจารณาบันทึกการทำความตกลงร่วมมือกันจัดบริการสาธารณะขององค์กรปกครองส่วนท้องถิ่น เรื่อง การร่วมกันดำเนินงานและบริหารจัดการระบบการแพทย์ ฉุกเฉินในระดับท้องถิ่นขององค์กรปกครองส่วนท้องถิ่น โดยร่วมกับเทศบาลตำบล   ลำสินธุ์ และเทศบาลตำบลชุมพล 
ขอเชิญท่านนายกฯ ได้ชี้แจงถึงหลักการและเหตุผลของญัตติที่เสนอขอเชิญครับ
นายกเทศมนตรี		หลักการ ด้วยงานป้องกันและบรรเทาสาธารณภัย ได้ดำเนินการจัดทำบันทึกการทำความตกลงร่วมมือกันจัดบริการสาธารณะขององค์กรปกครองส่วนท้องถิ่น เรื่อง การร่วมกันดำเนินงานและบริหารจัดการระบบการแพทย์ฉุกเฉินในระดับท้องถิ่นขององค์กรปกครองส่วนท้องถิ่น โดยร่วมกับเทศบาลตำบลลำสินธุ์ และเทศบาลตำบลชุมพล เมื่อวันที่ 11 เมษายน 2562         ณ เทศบาลตำบลบ้านนา อำเภอศรีนครินทร์ จังหวัดพัทลุง		
เหตุผล เพื่อปฏิบัติให้เป็นไปตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง การทำความตกลงร่วมมือกันจัดทำบริการสาธารณะขององค์กรปกครองส่วนท้องถิ่น ข้อ 2 (2) วรรค 2 ในการจัดทำบันทึกข้อตกลงตามวรรคหนึ่ง ให้องค์กรปกครองส่วนท้องถิ่นประชุมปรึกษาหารือร่วมกัน โดยจัดทำบันทึกข้อตกลงเป็นหนังสือ และนำเสนอสภาท้องถิ่นของแต่ละแห่งพิจารณาให้ความเห็นชอบ โดยปฏิบัติตามกฎหมายจัดตั้งองค์กรปกครองส่วนท้องถิ่นนั้น ทั้งนี้ ให้รายงานและจัดส่งสำเนาบันทึกข้อตกลงให้ผู้กำกับดูแลองค์กรปกครองส่วนท้องถิ่นทราบด้วย 

ประธาน		สมาชิกท่านใด จะอภิปรายขอเชิญครับ ไม่มีนะครับ เมื่อไม่มีจะขอมติที่ประชุมนะครับ
 สมาชิกท่านใดเห็นชอบบันทึกการทำความตกลงร่วมมือกันจัดบริการสาธารณะขององค์กรปกครองส่วนท้องถิ่น เรื่อง การร่วมกันดำเนินงานและบริหารจัดการระบบการแพทย์ ฉุกเฉินในระดับท้องถิ่นขององค์กรปกครองส่วนท้องถิ่น โดยร่วมกับเทศบาลตำบล   ลำสินธุ์ และเทศบาลตำบลชุมพล โปรดยกมือครับ

เลขานุการสภา		เห็นชอบ		๘	เสียง
ไม่เห็นชอบ	-	เสียง
งดออกเสียง	1	เสียง
มติที่ประชุม		มติที่ประชุมเห็นชอบ
[bookmark: _GoBack]ประธาน			ญัตติขอความเห็นชอบการจ่ายเงินงบประมาณ (เงินอุดหนุน)ประจำปีงบประมาณ 			พ.ศ. ๒๕๖๒
ขอเชิญท่านนายกฯ ได้ชี้แจงถึงหลักการและเหตุผลของญัตติที่เสนอขอเชิญครับ
นายกเทศมนตรี		หลักการเพื่อเสนอต่อสภาเทศบาลตำบลบ้านนาได้พิจารณาเห็นชอบในการใช้จ่ายเงินงบประมาณเพื่ออุดหนุนเทศบาลชุมพล อำเภอศรีนครินทร์ จังหวัดพัทลุง เทศบาลตำบล    บ้านนา มีความประสงค์จะจ่ายเงินอุดหนุน จำนวน 36,000.-บาท เพื่ออุดหนุนเทศบาลชุมพล อำเภอศรีนครินทร์ จังหวัดพัทลุง เพื่อเป็นค่าใช้จ่ายตามโครงการขอรับการสนับสนุนงบประมาณศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่นอำเภอศรีนครินทร์ จังหวัดพัทลุง
เหตุผล	พระราชบัญญัติเทศบาล พ.ศ. ๒๔๙๖ แก้ไขเพิ่มเติมถึงฉบับที่ ๑๓ พ.ศ. ๒๕๕๒ มาตรา๖๘ ทวิ – การจ่ายเงินตามมาตรา ๖๗ (๘) เป็นไปด้วยความเรียบร้อย เทศบาลตำบลบ้านนาจึงขอความเห็นชอบต่อสภาเทศบาลตำบลบ้านนา ในการใช้งบประมาณ ดังกล่าว      

ประธาน		สมาชิกท่านใด จะอภิปรายขอเชิญครับ ไม่มีนะครับ เมื่อไม่มีจะขอมติที่ประชุมนะครับ
 สมาชิกท่านใดเห็นชอบเห็นชอบการจ่ายเงินงบประมาณ (เงินอุดหนุน)ประจำปีงบประมาณ พ.ศ. ๒๕๖๒  จำนวน 36,000.-บาท เพื่ออุดหนุนเทศบาลชุมพล อำเภอศรีนครินทร์     จังหวัดพัทลุง เพื่อเป็นค่าใช้จ่ายตามโครงการขอรับการสนับสนุนงบประมาณศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่นอำเภอศรีนครินทร์         จังหวัดพัทลุง  โปรดยกมือครับ

เลขานุการสภา		เห็นชอบ		๘	เสียง
ไม่เห็นชอบ	-	เสียง
งดออกเสียง	1	เสียง
มติที่ประชุม		มติที่ประชุมเห็นชอบ

ประธาน	ญัตติพิจารณาคัดเลือกสมาชิกสภาเทศบาลตำบลบ้านนาเพื่อเข้าร่วมเป็นคณะกรรมการพัฒนาเทศบาลตำบ้านนาแทนตำแหน่งที่ว่างลง ขอเชิญท่านนายกฯ ได้ชี้แจงถึงหลักการและเหตุผลของญัตติที่เสนอขอเชิญครับ
หลักการตามที่คณะกรรมการพัฒนาท้องถิ่นเทศบาลตำบลบ้านนา ที่ประกอบด้วยสมาชิกสภาท้องถิ่น ดังกล่าว ได้ว่างลงจำนวน ๑ คน นายกิตติกร นวลจันทร์ ดังนั้น เพื่อปฏิบัติไปตามระเบียบกระทรวงมหาดไทยว่าด้วย วิธีการจัดทำแผนพัฒนาท้องถิ่น พ.ศ.๒๕๔๘ แก้ไขเพิ่มเติมถึงฉบับที่ ๓ พ.ศ.๒๕๖๑ ข้อ ๘ (๓) จึงขอให้สภาเทศบาลตำบลบ้านนา ได้คัดเลือกสมาชิกสภาเทศบาลตำบลบ้านนา จำนวน ๑ รายเพื่อเข้าร่วมเป็นคณะกรรมการพัฒนาเทศบาลตำบลบ้านนาแทนตำแหน่งที่ว่างลง   
เหตุผลตามระเบียบกระทรวงมหาดไทยว่าด้วย วิธีการจัดทำแผนพัฒนาท้องถิ่น พ.ศ.๒๕๔๘ แก้ไขเพิ่มเติมถึงฉบับที่ ๓ พ.ศ.๒๕๖๑ ข้อ ๘ (๓) กำหนดให้คณะกรรมการพัฒนาท้องถิ่นประกอบด้วยสมาชิกสภาท้องถิ่น ที่สภาท้องถิ่นคัดเลือกจำนวน ๓ คน   
ประธาน		สมาชิกท่านใด จะอภิปราย หรือ เสนอชื่อคัดเลือกสมาชิกสภาเทศบาลตำบลบ้านนาเพื่อเข้าร่วมเป็นคณะกรรมการพัฒนาเทศบาลตำบ้านนาแทนตำแหน่งที่ว่างลง  ขอเชิญครับ 
นางสุนันทา แก้วเพ็ง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       	เทศบาลตำบลบ้านนา
	ดิฉันขอเสนอ นายจรัญ หอยมณี เป็นคณะกรรมการพัฒนาเทศบาลตำบลบ้านนาแทนตำแหน่งที่ว่างลง คะ 
ประธาน	ขอผู้รับรองครับ
เลขานุการสภา		ผู้รับรองถูกต้อง คะ
ประธาน	สมาชิกท่านใด จะอภิปราย หรือ เสนอชื่อผู้อื่น ขอเชิญครับ ไม่มีนะครับ เมื่อไม่มีสมาชิกเสนอผู้อื่น สรุปว่า เสนอรายชื่อ ๑ ราย คือ นาย จรัญ หอยมณี และมีรับรองถูกต้อง
มติที่ประชุม	มติที่ประชุม  นายจรัญ หอยมณี เป็นคณะกรรมการพัฒนาเทศบาลตำบลบ้านนาแทนตำแหน่งที่ว่างลง
ประธาน	ญัตติการสรรหาผู้แทนสมาชิกสภาท้องถิ่นเป็นกรรมการธรรมาภิบาลจังหวัด                     ซึ่งเป็นญัตติของสภา  อ้างถึง หนังสือ อำเภอศรีนครินทร์ ที่ พท ๑๑๑๘/๑๐๔๖ ลงวันที่ ๑๙ มิถุนายน ๒๕๖๒ เรื่องการสรรหาผู้แทนสมาชิกสภาท้องถิ่นเป็นกรรมการธรรมาภิบาล ประธานสภาจัดส่งเอกสาร ระเบียบสำนักนายกรัฐมนตรีว่าด้วยกรรมการธรรมาภิบาลจังหวัด พ.ศ.๒๕๕๒และที่แก้ไขเพิ่มเติม (ฉบับที่ ๒)พ.ศ. ๒๕๕๔ ให้แก่สมาชิกได้ทราบศึกษาล่วงหน้าแล้วนั้น สมาชิกท่านใด จะอภิปราย หรือ เสนอชื่อผู้แทนสมาชิกสภาท้องถิ่นเป็นกรรมการ    ธรรมาภิบาลจังหวัด ขอเชิญครับ
นางสุนันทา แก้วเพ็ง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       	เทศบาลตำบลบ้านนา
	ดิฉันขอเสนอ นายประทีป อินทรโม สมาชิกสภาท้องถิ่นเป็นกรรมการธรรมาภิบาลจังหวัด
ประธาน	ขอผู้รับรอง
เลขานุการ	ผู้รับรองถูกต้อง                     
ประธาน	สมาชิกท่านใด จะอภิปราย หรือ เสนอชื่อผู้อื่น ขอเชิญครับ ไม่มีนะครับ เมื่อไม่มีสมาชิกเสนอผู้อื่น สรุปว่า เสนอรายชื่อ ๑ ราย คือ นายประทีป อินทรโม และมีรับรองถูกต้อง
มติที่ประชุม	มติที่ประชุม  ให้นายประทีป อินทรโม สมาชิกสภาท้องถิ่นเป็นกรรมการธรรมาภิบาลจังหวัด                   
ระเบียบวาระที่ ๓   	เรื่องอื่นๆ 

ประธาน	มีสมาชิกท่านใดจะอภิปราย สอบถาม หรือเสนอแนะในวาระอื่นๆ ขอเชิญครับขอเชิญปลอด ทองคง ครับ  

นายปลอด ทองคง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		เทศบาลตำบลบ้านนาครับ
	กระผมมีเรื่องที่นำปรึกษาหารือ เรื่องน้ำอุปโภค บริโภค ในวัดนาวงช่วงที่มีงานในวัดปัญหาจะเกิดขึ้นทุกครั้ง น้ำไม่พอใช้ หากใช้น้ำหมู่บ้านก็มีปัญหาเรื่องค่าใช้จ่าย เรื่องค่าไฟ ซึ่งไม่เป็นเอกเทศ  อยากให้ผู้บริหารได้ดำเนินการเจาะบ่อบาดาลที่วัดนาวงเพื่อเป็นเอกเทศของวัดนาวง น่าจะเป็นการแก้ปัญหาได้ ขอบคุณครับ
ประธาน	ขอบคุณ คุณปลอด ทองคง ครับ มีสมาชิกท่านใดจะอภิปราย หรือเสนอแนะ ขอเชิญครับ    ขอเชิญ คุณประทีป อินทรโม ครับ 
นายประทีป อินทรโม	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		เทศบาลตำบลบ้านนาครับ
	ผมเห็นด้วยกับ คุณปลอด ทองคง ครับ แต่อีกทางหนึ่งผมก็ได้ปรึกษากับประธานกรรมการวัดนาวงไปบ้างแล้ว เรื่องปัญหาน้ำใช้ช่วงมีงานในวัดนาวง  หากจะแก้ปัญหาต้องรีบต่อท่อเมนท์เข้าวัดโดยใช้น้ำประปาของหมู่ที่ ๘ ซึ่งเป็นโครงการที่เทศบาลได้ดำเนินการไว้แล้วนั้น ปริมาณน้ำน่าจะพอครับ หากรอเจาะบ่อบาดาลนั้นน่าต้องใช้เวลาและต้องต้องใช้งบประมาณที่สูงกว่ามาก และสำหรับเรื่องน้ำประปาหมู่บ้านที่ใช้อยู่นั้นก็ได้นำมาตรวัดน้ำให้กรรมการไปติดตั้งแล้วแต่ไม่แน่ใจว่านำน้ำมาใช้เฉพาะในโรงครัว หรือว่าไม่ครอบคลุมถึงห้องน้ำหรือไม่จึงทำให้ห้องน้ำไม่สะอาด สรุปว่าน่าจะต่อท่อเมนท์ของประปาหมู่ที่ ๘ ซึ่งท่อที่วางไว้ก็ผ่านวัดนาวงอยู่แล้วครับ ขอบคุณครับ			
ประธาน	ขอบคุณ คุณประทีป อินทรโม ครับ มีสมาชิกท่านใดจะอภิปราย หรือเสนอแนะ ขอเชิญครับ ขอเชิญคุณอุทิศ สุตะนุกะมัง ครับ

นายอุทิศ สุตะนุกะมัง	   เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				   เทศบาลตำบลบ้านนาครับ 	
	-เรื่องฝายหนานท้ายเภา สืบเนื่องจากน้ำป่าไหลหลากเมื่อคราวเกิดพายุปาบึก ทำให้หน้าฝายตื้นเขิน เนื่องจากมีทราย+หินมาจำนวนมากไหลทับถม และทำให้ประตูน้ำที่มีไว้ระบายหินทราย   ชำรุดชำรุดเสียหายใช้การไม่ได้จำนวน ๑ ประตู อยากให้ผู้บริหารเทศบาลตำบลบ้านนา ได้ดำเนินการขุดลอกหน้าฝาย และซ่อมแซมประตูน้ำให้แล้วเสร็จก่อนที่จะเข้าฤดูฝน และให้มีการบริหารจัดการ โดยการมอบหมายเจ้าหน้าที่ ที่ดูแลในส่วนนี้ ก่อนที่จะมีน้ำหลากก็ควรเปิดทิ้งไว้เพราะเดี่ยวนี้ การพยากรณ์อากาศ ของอุตุนิยมวิทยาค่อนข้างแน่นอนครับ
	-มีข่าวดีมาบอกกับเทศบาลตำบลบ้านนาครับเรื่องไฟฟ้าส่องทางสาธารณะกระผมได้ดำเนินการประสานไว้กับกรมทางหลวงชนบทไว้นั้น  ถนนสายบ้านต้นไทร-บ้านพน ขอไปตั้งแต่ หน้าวัดลำใน ถึงบ้านเขาคราม แต่น่าจะได้ กม. ๔+300-กม.6+000  ใช้งบประมาณ ๓ ล้าน ๗ แสนบาท ช่วงนี้อยู่ระยะดำเนินการจัดซื้อจัดจ้าง ประมาณสัก สามเดือน คงได้มาครับ ขอบคุณครับ
ประธาน		ขอบคุณ คุณอุทิศ สุตะนุกะมัง ครับ มีสมาชิกท่านใดจะอภิปราย หรือเสนอแนะ ขอเชิญครับ ขอเชิญท่านนายกครับ
นายกเทศมนตรี	-ปัญหาเรื่องน้ำสำหรับวัดนาวงนั้นผมก็ได้แก้ปัญหามาตลอด และก็แก้ปัญหาไว้เสร็จเรียบร้อยแล้ว เหลือเรื่องการบริหารจัดการภายในหมู่บ้านอยากจะฝากสมาชิกสภาเทศบาลที่มีส่วนรับผิดชอบในเรื่องดังกล่าวช่วยเข้าไปดูแลอย่างใกล้ชิดด้วยเพื่อจะได้แก้ปัญหาได้ตรงจุดครับ
	-เรื่องฝายหนานท้ายเภาก็ต้องเข้าดำเนินการตอนนี้ แต่เรื่องงบประมาณกองช่างที่ตั้งไว้แก้ปัญหาเร่งด่วนในเรื่องต่างๆ ได้ใช้ไปมากไม่ว่าจะการแก้ปัญหาเรื่อง ตลิ่งพัง ๓-๔ แห่ง ในพื้นที่ตำบลบ้านนา ใช้งบประมาณไปมากแห่งละประมาณ ๑-๒ แสนบาท ที่สภาได้ผ่านงบประมาณไป ๖ แสนบาท ตอนนี้ก็น่าจะไม่พอแล้วสำหรับตอนนี้ ครับ
	-เรื่องดำเนินการเกี่ยวกับผลไม้ ขณะนี้ได้ดำเนินการกันไปแล้วหลายเรื่องเพื่อให้ผลไม้ของพี่น้องประชาชนในตำบลบ้านนาได้ราคาดี ไม่ว่าจะเป็นกิจกรรม วิ่งไป ชิมไป วันที่ ๔ สิงหาคมนี้
	มีผู้เข้าร่วมประมาณ ๔๕๐ คน กิจกรรมบุปเฟ่ผลไม้ หัวละ ๑๙๐ บาท กิจกรรมวิ่งเข้า       เขาครามเทรลช่วงเดือนสิงหาคมนี้ นักกีฬาได้จองโฮมสเตย์ ในพื้นที่ตอนนี้เต็มแล้ว หากท่านใดจะสมัครเป็นสมาชิกโฮมสเตย์ก็ได้นะครับ มีคณะกรรมการลงไปตรวจสอบความพร้อมจะได้ไปแนวทางเดียว ขอเชิญนะครับ
ประธาน	ขอบคุณ ท่านนายกครับ มีสมาชิกท่านใดจะอภิปราย หรือเสนอแนะ ขอเชิญครับ ขอเชิญคุณสุนันทา แก้วเพ็ง ครับ
นางสุนันทา แก้วเพ็ง	ขอบคุณที่ผู้บริหารได้ดำเนินการสร้างบ้านให้แก่นายนิพน ชูโชติ ผู้คนพิการจนแล้วเสร็จ และได้มอบไปแล้วนั้น และที่กำลังดำเนินตอนนี้คือฝายมีชีวิตลำคลองสายวังยาว หมู่ที่ ๖ ตำบลบ้านนาที่ได้ร่วมแรงร่วมใจกันอยากให้ทุกคนได้มีส่วนร่วม ขอบคุณคะ
ประธาน	ขอบคุณ สุนันทา แก้วเพ็งครับ มีสมาชิกท่านใดจะอภิปราย หรือเสนอแนะ ขอเชิญครับ
	ขอเชิญคุณจำนงค์ อนุศิริ ครับ

นายจำนงค์ อนุศิริ 	    เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				    เทศบาลตำบลบ้านนาครับ
นำเรียนเรื่องไฟส่องทางหมู่ที่ ๗ ซอยบ้านยายเผียน ระยะทาง ประมาณ ๑๕๐ เมตร ทางหมู่บ้านขอความอนุเคราะห์มาให้สมาชิกได้นำเรียนต่อไปยังผู้บริหารเพื่อพิจารณาดำเนินการต่อไป ขอบคุณครับ	 
ประธาน	ขอบคุณ คุณจำนงค์ อนุศิริ ครับ มีสมาชิกท่านใดจะอภิปราย หรือเสนอแนะ ขอเชิญครับ         ขอเชิญรองศรัญญู ชูเกลี้ยง ครับ

นายศรัญญู ชูเกลี้ยง	    เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				    เทศบาลตำบลบ้านนาครับ
ขอนำเรียนเรื่องโรงไฟฟ้าพลังน้ำที่น้ำตกหนานคล้ายได้มีผู้ตรวจของกระทรวงได้ลงมาทดสอบในพื้นที่เพื่อดำเนินการแก้ไขให้เครื่องสามารถเดินได้ ณ ตอนนี้ทั่วประเทศมีอยู่จำนวน ๒๔ เครื่องที่ยังไม่ได้เดินเครื่อง อยู่ในเขตป่าจำนวน ๒๑ เครื่อง โรงไฟฟ้าพลังน้ำที่น้ำตกหนานคล้ายจำนวน ๑ ใน ๓ ของพื้นที่ที่มี นส. ๓ เป็นพื้นที่ของนายวัชรินทร์       พัฒน์ช่วย อยู่ในระหว่างพิจารณาอนุมัติจากรมพัฒนาพลังงานทดแทนเพื่อดำเนินการเดินเครื่องต่อไป ในช่วงนี้น่าจะจัดตั้งคณะกรรมการเพื่อศึกษาหาความรู้โดยการศึกษาดูงานในเรื่องนี้ และการจัดสรรกำไรในการขายกระแสไฟฟ้านั้น จะจัดสรรมาให้กับกลุ่มวิสาหกิจชุมชนในพื้นที่จะได้นำงบประมาณพัฒนาในด้านต่างๆต่อไป ขอบคุณครับ
ประธาน	ขอบคุณ รองศรัญญู ชูเกลี้ยง ครับ ขอเชิญปลัดมนพพร เขมะวนิช ครับ

นายมนพพร เขมะวนิช	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ  เทศบาลตำบลบ้านนาครับ ขอเชิญทุกท่านร่วมมุทิตาจิต กับคุณครูอารี บุญทอง จะเกษียณอายุราชการในปีนี้ซึ่งจะมีขึ้นในวันที่ ๒๖ กันยายน ๒๕๖๒ ณ ศูนย์พัฒนาเด็กเล็กบ้านลำใน  ขอบคุณครับ
ประธาน	ขอบคุณ คุณมนพพร เขมะวนิชครับ  ขอเชิญหัวหน้าสำนักปลัด คุณวุฒิชัย นิ่มดำ ครับ
นายวุฒิชัย นิ่มดำ 	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ  เทศบาลตำบลบ้านนาครับ วันนี้เป็นวันแรกที่ผมได้เข้าร่วมประชุมสภาเทศบาลตำบลบ้านนา  กระผมก็ได้ติดตามโครงการ นโยบายของท่านนายก เรื่อง เกษตร ผลไม้ ด้วยความคิดของท่านนายกที่ต้องการให้ผลผลิตทางการเกษตรมีราคาดี เป็นวิธีคิดของท่าน ผมเองมารับงาน โดยการทำวิจัยในด้านต่างๆ กับกลุ่มองค์กรที่เกี่ยวข้อง จัดทำเป็นรูปธรรม เป็นหลักฐานการแสดงเป็นหลักวิชาการ เพื่อนำเสนอต่อหน่วยงาน กลุ่ม องค์กรต่าง ๆได้อย่างถูกต้อง เป็นไปตามหลักการบริหารจัดการที่ดี ตามเป้าหมายของท่านนายกที่วางไว้  
	และตอนนี้การเข้าถึงสื่อออนไลด์จำเป็นมาก  จึงมีการดำเนินการเรื่องการขายสินค้าการเกษตร โดยมีการจัดอบรมการขายผ่านออนไลด์ให้กับประชาชนที่สนใจในวันที่ ๓ สิงหาคม ๒๕๖๒ การจำหน่ายทางออนไลด์คงเป็นทางเลือกที่ดีอีกอย่างหนึ่ง ต่อไปก็เก็บเป็นข้อมูล เพื่อจะทราบถึงการจำหน่าย จำนวนเท่าไหร่ ราคาเท่าไหร่ นำมาเป็นสถิติต่อไปได้เช่นกัน ขอบคุณครับ
ประธาน	ขอบคุณ คุณวุฒิชัย นิ่มดำ ครับ  ขอเชิญท่านนายกครับ
นายกเทศมนตรี	   	    เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				    เทศบาลตำบลบ้านนาครับ 
-ไฟส่องทางหมู่ที่ ๗ นั้นทางหมู่บ้านมีงบประมาณแล้วแต่ขาดสายไฟฟ้าสาธารณะพาดผ่าน ตอนนี้ได้ให้กองช่างไปดูว่าไฟฟ้าส่องทางที่ใช้พลังงานแสงอาทิตย์จะใช้ได้หรือไม่อย่างไรต้องทดลองใช้ ตอนนี้ที่บริเวณวัดบ้านนากำลังติดตั้งใช้อยู่แล้วแต่เป็นที่รับแสงอาทิตย์ได้
-ฝายมีชีวิตที่กำลังก่อสร้างอยู่ตอนนี้ที่หมู่ที่ ๖  โดย อบจ.พัทลุงสนับสนุนวัสดุอุปกรณ์ ใช้แรงงานในหมู่บ้าน และของหน่วยงานต่าง เช่น แรงงานจากทันฑสถานเปิดบ้านนาวง ,จิตอาสา,เทศบาลตำบลบ้านนา,อื่นๆ ที่อาสามาช่วยกัน 
-ซ่อมแซมฝ่ายที่ท่าน้ำวัดบ้านนาขณะนี้ทาง อบจ.พัทลุง นำเครื่องจักรเข้ามาดำเนินการอยู่ ขอให้ทุกท่านช่วยกันนะครับเพื่อชาวบ้านนาทุกคนได้อยู่ดีมีสุข ขอบคุณครับ
ประธาน	ขอบคุณ คุณนายกเทศมนตรี ขอบคุณท่านรองนายก ขอบคุณ สมาชิกทุกท่านที่มาประชุมในวันนี้  สำหรับวันนี้เราประชุมกันพอสมควรแล้วขอปิดอภิปราย ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและทุก ๆ ท่านที่เกี่ยวข้อง ขอให้ทุกท่านเดินทางโดยสวัสดิภาพ ขอบคุณครับ
                       	   เลิกประชุมเวลา  ๑๕.๓0 น.




			
		  (ลงชื่อ		จำรัส  นิลจันทร์	   ผู้จดรายงานการประชุม        
                                                         (นายจำรัส  นิลจันทร์)
                				     ผช.นักจัดการงานทั่วไป

				  (ลงชื่อ        นิภาพร ชูวงษ์	 เลขานุการสภาเทศบาล  
          					    (นางนิภาพร ชูวงษ์)

